Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: fra Josip Sopta, provincijal,
fra Drago Ljevar, gvardijan 098 337 001 ili e-mail: drago.ljevar@si.t-com.hr
i fra Tomislav Ćurić knjižničar
Zadar, 25. ožujka 2012.

14(114)2012.

Evanđelje Iv 12, 20-33
Ako pšenično zrno, pavši na zemlju, umre, donosi obilat rod.
Čitanje svetog Evanđelja po Ivanu U ono vrijeme:
Među onima koji su se došli klanjati na blagdan bijahu i neki Grci. Oni pristupe Filipu iz Betsaide galilejske pa ga zamole: »Gospodine, htjeli bismo vidjeti Isusa.« Filip ode i kaže to Andriji pa Andrija i Filip odu i kažu Isusu. Isus im odgovori: »Došao je čas da se proslavi Sin Čovječji. Zaista, zaista, kažem vam: ako pšenično zrno, pavši na zemlju, ne umre, ostaje samo; ako li umre, donosi obilat rod. Tko ljubi svoj život, izgubit će ga. A tko mrzi svoj život na ovome svijetu, sačuvat će ga za život vječni. Ako mi tko hoće služiti, neka ide za mnom. I gdje sam ja, ondje će biti i moj služitelj. Ako mi tko hoće služiti, počastit će ga moj Otac. Duša mi je sada potresena i što da kažem? Oče, izbavi me iz ovoga časa? No, zato dođoh u ovaj čas! Oče, proslavi ime svoje!« Uto dođe glas s neba: »Proslavio sam i opet ću proslaviti!« Mnoštvo koje je ondje stajalo i slušalo govoraše: »Zagrmjelo je!« Drugi govorahu: »Anđeo mu je zborio.« Isus na to reče: »Ovaj glas nije bio poradi mene, nego poradi vas. Sada je sud ovomu svijetu, sada će knez ovoga svijeta biti izbačen. A ja kad budem uzdignut sa zemlje, sve ću privući k sebi.« To reče da označi kakvom će smrću umrijeti. Riječ Gospodnja.

Bog dovršava u Sinu koji uči poslušnosti
Tekst ovog kratkog odlomka jedva se može prevesti, zato je vrlo važno imati pred očima sve što se želi reći ovim pismom. I ovdje se hoće, u ispovijedi vjere u Krista, pokazati da je raspeti Krist kojega je Bog uzdigao, pravi Sin i to iznova reći imajući u vidu konačnog Velikog svećenika (usp r. 6 i 10) koji je uzet od ljudi (r 1) u brizi za poslušnost u vjeri, a time govori i svim kršćanima.
http://www.don-ivica.net

5. korizmena nedjelja godine B (Iv 12,20-33)
Popričesna meditacija
“Tko ljubi svoj život, izgubit će ga.” (Iv 12,25)
“Oče, proslavi ime svoje!” (Iv 20,28)
Govor križa je drugačiji od naše logike, od naših planova. Križ govori logikom pšeničnog zrna koje mora umrijeti da bi dalo urod. Život se zadobiva - razdajući ga i gubeći. Tek tako život ima priliku za ishod u kojem je moguć obilan urod. Tako će i Isus privući svojim križem: “A ja, kad budem uzdignut sa zemlje, sve ću privući k sebi.” (Iv 12,32).
Pozvani smo na život s Isusom po istoj logici sebedarja. Sebičnošću nije moguće služiti životu. Dok smo puni sebičnog straha i zabrinutosti za sebe, nismo sposobni biti u službi ljubavi i životu. Zatvoreni u svoje interese, brinemo se da ne izgubimo štogod od svoga novca, od svoga odmora, od svojih talenata, od svoga ništa...
A oko Isusa ljudi su se tiskali jer je bio pun ljubavi. Ipak, najviše će privući k sebi onda kada više neće moći, prikovan za križ, učiniti ni jedan pomak. Nije li to poruka ohrabrenja za sve nas koji mislimo da nismo korisni? I u takvoj prikovanosti - moguće je ljubiti i služiti životu!
Gospodine Isuse Kriste! Ti nas, prikovan na križu i uzdignut sa zemlje, tome nauči!
Priredio: Dario Miletić

HODOČAŠĆE BL. JAKOVU ZADRANINU U BITTETO
od 25. do 29. IV. 2012.
Cijena aranžmana iznosi 1.350 kn, a zainteresirani se mogu prijaviti u agenciju Terra na tel. 023/ 337 294 ili na e-mail: jure@terratravel.hr. Već je popunjen jedan autobus. Sda su prijave za drugi. Javite se.

NOVO PISMO FRA ILIJE
Dragi Fra Drago, Šalom !
Kako vidiš odavna nisam otvorio poštu. Bio sam zauzet s kopanjem i zidanjem TEMELJA NOVE MISIJE I SAMOSTANA U NGENGERE. Jučer smo završili temelje prvog djela.
Osnivajući novu Misiju NGENGERE, u cijelom tom kraju ima samo jedna OSNOVNA ŠKOLA "NGENGERE" SA 20 RAZREDA I BLIZU 1000 ĐAKA. NEMA NIGDJE SREDNJE ŠKOLE. SVI ĐACI KOJI ZAVRŠE OSNOVNU ILI IDU PJEŠICE DVA SATA DO BUTEMBO ILI OSTAJU U SELU.
DAKLE NAŠE POTREBE SE OKREĆU PREMA TOJ NOVOJ MISIJI: PRIPREME ZA GRADNJU SREDNJE ŠKOLE, OBNOVA ZGRADA OSNOVNE ŠKOLE OD BLATA I ŠKOLOVANJE.
Oni koji žele POMOĆI JEDAN RAZRED: "OSNOVNE ŠKOLE NGENGERE": staviti prozore ili klupe ili drugi vid pomoći, dobro su došli. Neka uzmu jedan razred te škole.
Uz bratski pozdrav, odani i zahvalni Fra Ilija, misionar 23. veljače 2012.
U tu svrhu smo postavili svjećice kod Gospe Karmelske i kipa sv. Frane gdje možete ubaciti svoje novčane priloge koje sakupite do Uskrsa za misiju NGENGERE.
Do sada smo skupili 3.714 KN i 100 € Svima hvala.

SATNICA * OBAVIJESTI * SATNICA * OBAVIJESTI * SATNICA
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Nedjelja 25. III. 2012. V. KORIZMENA (Gluha)
Ponedjeljak 26. III. BLAGOVIJEST — Kateheza za odrasle u 19,45 sati
Utorak 27. III. Lidija, Lada — drugi utorak sv. Anti . Kateheza za mlade u 20 sati.
Srijeda 28. III. Sonja. Predstavljanje knjige fra FRANE VLAŠIĆ u 19,30 h
Četvrtak 29. III. . Jona, Bertold
Petak 30. III. Kvirin, Viktor. Nema križnog puta zbog konceta
PUČE MOJ koncert tradicijskih napjeva u 19,30 sati
Subota 31. III . Benjamin, Ljubo. Predavanje fra Jozo Sopta u 11 sati.
Nedjelja 1. IV. 2012. CVJETNICA
NEDJELJNE SU MISE u 8,30 u 10 i u 19 sati
Svaki dan je misa u 7 i u 19 sati.
Služba časova (časoslov): svagdanom u sv. Misi,
Nedjeljom i petkom KRIŽNI PUT U KORIZMI u 18,30 sati.
Prve nedjelje u mjesecu sastanak s FSR-om sat vremena prije večernje mise.
KRUNUCA svaki dan u 18,30 sati

Petak, 30. ožujka 2012. u 19:30 Crkva sv. Frane
“Puče moj” – koncert tradicijskih napjeva Velikog tjedna i pasionske čakavske poezije. Sudjeluju: pučki crkveni pjevači iz zadarske
nadbiskupije; Katedralni zbor sv. Stošije; čakavski
pjesnici; Voditelj programa: Livio Marijan
Subota, 31. ožujka 2012. u 11:00 Samostan sv. Frane,
zbirka sakralne umj.
“Franjevci i franjevačka prisutnost u Zadru kroz
800 godina” – predstavljanje zbirke i predavanje
Sudjeluje: dr. fra Josip Sopta

Posebno preporučamo pogledajte nedjeljna i blagdanska čitanja u PPT i PPS prezentacijama. http://www.zupavostarnica.hr/ stranica župe Srca Isusova
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)